open-index/open-wikipedia-markdown huggingface dataset:
Adak (Alaska)

**Adak**, formelt **Adak Station**, er en bosetning lokalisert på øya Adak i Aleutians West Census Area i delstaten Alaska i USA. Ifølge folketellingen i 2010 hadde bosetningen et befolkningstall på 326 innbyggere. I 2014 ble det estimert at befolkningen hadde økt til 333 innbyggere. Adak er den bosetningen som ligger lengst mot vest i USA og den som ligger lengst mot sør i Alaska. I Adak kan radiokanaler bare mottas ved satellitt eller kortbølgemottakere på grunn av at nærmeste radiostasjon er rundt 320 kilometer unna bosetningen.

Bosetningen er lokalisert på øya Adak i øygruppen Andreanof Islands som er en del av øyrekken Aleutene. Adak ligger 1 930 kilometer sørvest for Alaskas største by Anchorage og 724 kilometer vest for Unalaska. Adak lufthavn betjener bosetningen og flytiden til Anchorage er 3 timer avhengig av været. Koordinatene til byen er 51.872 breddegrader og -176.636 lengdegrader. Bosetningen ligger dermed på samme breddegrad som Vancouver Island og Brussel.

## Referanser


## Eksterne lenker
* 
* Aleut Corporation's official Adak page
* Adak Maps 
* US Navy site documenting Adak environmental hazards
*  Article and pictures of visit to Adak July 2006 by retired Navy veteran
* Narrative travelogue of Adak trip taken August, 2006
* Pictures of Adak taken August, 2006
* MARINE BARRACKS ADAK ALASKA
* Photographs of Adak from 1944 from many contributors.
* Adak Memoirs  Memoirs and photos of Adak wanted to preserve history, Nov 2011]
Holy Cross (Alaska)

**Holy Cross** er en bosetning i Yukon-Koyukuk Census Area i delstaten Alaska i USA. i 2007 hadde bosetningen et befolkningstall på 204 innbyggere. I 2014 ble det estimert at befolkningen hadde sunket til 177 innbyggere. Bosetningen er lokalisert på koordinatene 62.198056 breddegrader og -159.773333 lengdegrader. 3,52% av bosetningen er etnisk hvite og 96,48% stammefolk. 33,3% av familiene og 45,6% av innbyggerne i bosetningen lever under den nasjonale fattigdomsgrensen.

## Referanser
Einar Antonsen

**Einar Antonsen** (født 24. juli 1945 i Eidsberg) er lokalpolitiker og tidligere ordfører i Eidsberg kommune, Østfold.

Antonsen vokste opp i Tune, og etter førstegangstjeneste i marinen tok han verving og tjenestegjorde i fem år som bransjebefal. Det meste av denne tiden seilte han med ubåter og hadde ansvaret for det elektriske utstyret ombord. I 1978 kom han tilbake til Eidsberg der han arbeidet i bl.a. Østfold Energi og Fortum.

I 1983 meldte han seg inn i Arbeiderpartiet og satt i Eidsbergs kommunestyre fram til 2019. Han var ordfører 1995-99 og varaordfører 1999-2011. I perioden 2015-2019 var han leder av Eldrerådet i Eidsberg kommune.

## Referanser
Martin Lorentzson

**Martin Olof Lorentzson** (født 21. juli 1984) er en svensk fotballspiller som spiller for Kvicksunds SK.

## Karriere
Lorentzson startet karrieren som ung spiller i Östertälje BoIS, og som seniorspiller for IK Sleipner. I 2007 gikk Lorentzson til Assyriska Föreningen. Sommeren  2009 ble det kjent at Lorentzson ville slutte seg til Allsvenskan-klubben og regjerende seriemestre AIK Fotboll før 2010-sesongen. Etter å ha sittet på benken de første seriekampene, fikk han sin Allsvenskan-debut 29. mars 2010 da AIK på bortebane tapte 1–3 for GAIS. I tillegg til 127 kamper og fem scoringer i Allsvenskan, spilte Lorentzson 18 europaligakamper og sto for tre scoringer for klubben, en av scoringene på bortebane da PFK CSKA Moskva ble slått 2-0. I oktober 2014 ble det kjent at AIK ikke ville forlenge kontrakten med Lorentzson, til tross for at Lorentzson ønsket å bli i klubben.

Det ble 25. februar 2015 klart at Lorentzson ville gå til Allsvenskan-konkurrent Åtvidabergs FF, i første omgang i en kontrakt som strakk seg til 30. juni. Lorentzson og Åtvidabergs FF hadde 1. juli samme år forlenget kontrakten ut sesongen.

## Landslagskarriere
Lorentzson står notert med én landskamp for Sverige, i finalen av Kings Cup 2013 mot Finland.

## Referanser


## Eksterne lenker
* 
* «Martin Lorentzson», profil på SvFFs hjemmeside 
* «Martin Lorentzson», profil på Åtvidabergs FFs hjemmeside
Mountain Village (Alaska)

**Mountain Village** er en bosetning i Kusilvak Census Area i delstaten Alaska i USA. I 2007 hadde bosetningen et befolkningstall på 816 innbyggere. I 2014 ble det estimert at befolkningen hadde steget til 872 innbyggere. Bosetningen ligger langs elven Yukon.

Den etniske fordelingen i bosetningen består av 6,36 % hvite, 90,46 % urfolk og 3,58 % andre. 22,2 % av befolkningen lever under den nasjonale fattigdomsgrensen.

## Referanser
Markløper

:*Denne artikkelen omhandler det botaniske fenomenet, for billen se: [[Markløpere (insekt)]]*
En **markløper** (engelsk: *tumbleweed*) er en strukturell del av en rekke planter, og som løsner fra hovedplanten når den er moden og tørr, og ruller vekk ved hjelp av vind. Markløpere er mest vanlig på stepper og i tørre klimaer, hvor et flatt landskap og mye vind tillater uavbrutt frøspredning gjennom rulling.

Markløpere har i moderne popkultur blitt et symbol på det ville vesten, og den amerikanske prærien. Og i tillegg ofte brukt som et symbol på at et sted eller hendelse er øde, folketomt etc. 

## Referanser
Nightmute

**Nightmute** (Yupik: *Negtemiut*) er en bosetning i Bethel Census Area i delstaten Alaska i USA. Ifølge en folketelling hadde bosetningen 208 innbyggere i 2000. Ved folketellingen i 2010 hadde befolkningen økt til 280 innbyggere. I 2014 ble innbyggertallet anslått til 294.

91,83 % av innbyggerne regnes som urfolk, 5,29 % innbyggere er av kaukasisk avstamning og 3,84 % tilhører andre befolkningsgrupper. Rundt 7,1 % av familiene, og 10,7 % av befolkningen som helhet, lever under den nasjonale fattigdomsgrensen.

Bosetningen blir betjent av flyplassen Nightmute Airport.

I filmen Insomnia fra 2002 foregår handlingen i Nightmute. Christopher Nolan regisserte filmen, og kjente skuespillere som Hilary Swank, Al Pacino, og Robin Williams stod på rollelisten. Selv om handlingen foregår i Nightmute, ble filmen innspilt i Squamish i Britisk Columbia.

## Referanser


## Eksterne lenker
* Alaska Division of Community and Regional Affairs: Nightmute
Platinum (Alaska)

**Platinum** (alaskayupik: *Arviiq*) er en bosetning i Bethel Census Area i delstaten Alaska i USA. Ifølge folketellingen i 2010 hadde bosetningen et befolkningstall på 61 innbyggere. Under andre verdenskrig ble Alaska Territorial Guard stasjonert i området for å hindre japanerne i å innta en av de få kildene til det strategisk viktige metallet platina på den vestlige halvkule. Bosetningen er lokalisert på koordinatene 59.00689 breddegrader og -161.81529 lengdegrader.

Den etniske fordelingen er 7,3 % hvite, 90,2 % urfolk og 2,4 % andre.

## Referanser


## Eksterne lenker
*
Fishhook (Alaska)

**Fishhook** er en by i Matanuska-Susitna Borough i delstaten Alaska i USA. Ifølge folketellingen i 2010 hadde byen et befolkningstall på 4679 innbyggere. Fishhook er en del av Anchorage storbyområdet. Byen er lokalisert på koordinatene 61.677320 breddegrader og -149.265043 lengdegrader.

## Referanser
Funny River (Alaska)

**Funny River** er en bosetning i Kenai Peninsula Borough i delstaten Alaska i USA. Ifølge folketellingen i 2000 hadde bosetningen et befolkningstall på 636 innbyggere. 10 år senere ved folketellingen i 2010 hadde befolkningen økt til 877 innbyggere. Funny River er lokalisert på koordinatene 60.493889 breddegrader og -150.781667 lengdegrader rett utenfor Soldotna.

## Referanser
White Mountain (Alaska)

**White Mountain** (Inupiak: *Nasirvik*) er en bosetning i Nome Census Area i delstaten Alaska i USA. Ifølge folketellingen i 2010 hadde bosetningen et befolkningstall på 190 innbyggere. Dette var en 6,4% befolkningsnedgang siden 2000 da innbyggertallet var 203. I 2014 ble det estimert at befolkningstallet hadde steget til 195 innbyggere. 86,2% av bosetningen sine innbyggerne er urfolk. Bosetningen er lokalisert på koordinatene 64.680833 breddegrader og -163.406667 lengdegrader.

White Mountain er mest kjent for å være det siste av 3 obligatoriske stopp for utøverne som konkurrerer i hundesledeløpet Iditarod. Alle deltakere er pålagt å ta en 8 timers pause i White Mountain før de legger ut på de siste 124 kilometrene til Nome.

## Referanser
Skrivebordsmetaforen

Innenfor informatikk er **skrivebord** en metafor for det grafiske brukergrensesnittet, som er designet for å hjelpe brukerens interaksjon med datamaskinen. Dataskjermen behandles som om den var brukerens skrivebord hvorpå dokumenter og dokument-foldere er plassert. Et dokument åpnes i et vindu, som presenterer en papirkopi på skrivebordet. Mindre applikasjoner er også tilgjengelig, og er presentert som en kalkulator, notisblokk etc. på skrivebordet

Metaforen kan utvides til å gjelde et *skrivebordskontor*, med en søppelbøtte hvor filer slettes, så vel som filkabinett, som representerer lokale og eksterne platelagre som brukerene har tilgang til i et nettverk.

## Referanser
Portsmouth (Virginia)

**Portsmouth** er en uavhengig by i delstaten Virginia i USA. Ifølge folketellingen i 2000 var befolkningstallet på 100 565 innbyggere. 10 år senere ved folketellingen i 2010 hadde befolkningen sunket med 5% til 95 535 innbyggere. Norfolk Naval Shipyard, eller ofte kalt Norfolk Navy Yard, er lokalisert i Portsmouth og ikke i nabo byen på den andre siden av fjorden Norfolk. Skipsverftet oppgraderer og reparerer skip som tilhører United States Navy og er en av de ytterst få fasilitetene i verden som har tørrdokk til hangarskip. Portsmouth ble grunnlagt av William Crawford i 1752 og er oppkalt etter Portsmouth i England. Portsmouth var fylkessete i Norfolk County frem til det opphørte og eksistere i 1963.

Den etniske fordelingen i Portsmouth var i 2010 53,3% afro-amerikanske, 41,6% hvite og 8,3% andre.

## Vennskapsbyer
* , Portsmouth
* , Dunedin
* , Orizaba
* , Eldoret
* , Gorée

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Children's Museum of Virginia website
* Portsmouth Art & Cultural Center website
Martin Christensen

**Martin Christensen** (født 23. desember 1987) er en dansk fotballtrener og tidligere fotballspiller som er assistenttrener for HB Køge U19.

## Karriere som kjlubbspiller
Christensen startet karrieren som seniorspiller i danske Herfølge BK. Han signerte i juni 2007 for engelske Charlton Athletic i en overgang verdt 250 000 GBP, hvor overgangssummen kunne stige til 350 000 GBP. Han gikk på lån til nederlandske Heracles Almelo i januar 2008. I januar 2009 ble han lånt ut til danske Lyngby BK fram til sommeren samme år. Den 20. august 2009 gikk han til italienske Rimini Calcio i en permanent overgang, uten å ha spilt førstelagsfotball for Charlton Athletic.

Det ble 15. februar 2010 klart at Christensen hadde signert en treårsavtale med FK Haugesund. Etter å ha blitt løst fra kontrakten med klubben i begynnelsen av 2011, var han fra april samme år klar for HB Køge. Christensen har siden 2012 spilt for Åtvidabergs FF i Allsvenskan.

## Landslagskarriere
Christensen har spilt landslagskamper for aldersbestemte lag for Danmark.

## Referanser


## Eksterne lenker
* 
* «Martin Christensen», profil på SvFFs hjemmeside
Sunes verden

***Sunes verden*** (orig: *Sune och hans värld*) er en svensk-irsk animasjonsserie for barn som gikk på SVT fra 2002 til 2003. Serien er basert på ''Suneserien'' og handler om Sune, «verdens smarteste niåring», – en gutt med stor fantasi og endeløse ideer om den beste måten å bli kjent med jenter på. Serien ble produsert av animasjonsstudioet Happy Life og Magma Films Ltd. 

I Norge var serien tilgjengelig via barnekanalen Cartoon Network.

## Referanser


## Eksterne lenker
*
Hval (Ringerike)

**Hval** er en grend eller et område i Ringerike kommune i Buskerud. Området ligger nord for Haugsbygd, sør for Viul Hovedgård og øst for kommunesenteret Hønefoss. Hvalsveien går fra Haugsbygd til Hval stasjon, hvor den går over i Viulveien i et knutepunkt som knytter området med Hvalsmoveien (E16) og Viul. I området finner man blant annet Hvalsmoen leir og den nå nedlagte Hval stasjon.

Den 21. februar 1893 vedtok Stortinget å erverve området ved Hvalsmoen ved Randselva som eksersérplass for Ingeniørvåpenet under navnet Hvalsmoen leir. Ved forlengelsen av Bergensbanen fra Hønefoss til Roa i 1909 ble Hval stasjon opprettet. Stasjonen ble nedlagt i 1990, og brukes idag som kryssingsspor. Stasjonsbygningen er av Sirnes-typen, og er fredet. Hvalsmoen leir var operativ i over 100 år før den ble vedtatt nedlagt i 2001.

## Eksterne lenker
* Hval ; yr.no
Stig-Tore Moen Nilsen

**Stig-Tore Moen Nilsen** (født 1994) er en norsk håndballspiller fra Skjervøy i Nord-Norge og debuterte på Norges A-landslag i januar 2015, bare 20 år gammel.

I sesongen 2014/15 bemerket han seg med storspill for bodøklubben og ble kåret til årets spiller og årets høyreback i den norske eliteserien. Moen Nilsen ble også stemt frem av «sine egne» til «årets unge spiller i Norge» - en avstemning som ble gjort av NISO, der alle norske spillere i toppdivisjonen og utenlandsproffene stemmer.

I 2015 inngikk han en toårskontrakt med Bodø HK (BHK). I 2021 inngikk han en toårskontrakt med Elverum Håndball etter å ha spilt i den svenske eliteserieklubben IFK Kristianstad og i den danske serieleder GOG etter at han forlot Bodø HK (BHK) i 2016. 

## Referanser
Erikshjälpen

**Erikshjälpen** er en svensk, kristen hjelpeorganisasjon som ble dannet i  1946. Organisasjonen driver hjelpearbeid i rundt 20 land med særlig fokus på helse, utdannelse og beskyttelse av barn. Virksomheten omfatter også tiltak for å trygge utsatte barn og familier i Sverige. Aktivitetene drives av blant annet frivillig innsats og finansieres av private pengegaver og inntektene fra over femti bruktbutikker i Sverige. Navnet knytter seg til Erik Nilsson (1929-1966), en ung bløder som skrev trøstebrev til andre syke og ble kjent gjennom barneprogram i Sveriges Radio. I 2013 etablerte Erikshjälpen bruktbutikk i Tønsberg i Vestfold. Den blir drevet av Elihu-menigheten.  Sammen med norske Maritastiftelsen åpnet Erikshjälpen en stor bruktbutikk i Oslo i 2018.

## Referanser

## Eksterne lenker
* Erikshjälpen i Sverige
4055 Magellan

**4055 Magellan** (eller **1985 DO2**) er en Amor-asteroide oppdaget 24. februar 1985 av E. Helin ved Palomar. Basert på spektrum, er sammensetningen lik 4 Vesta. Den har en høy albedo på 0,31.

Fotometriske observasjoner av denne asteroiden fra 2010 viser en rotasjonsperiode på 7,488&nbsp;±&nbsp;0,001&nbsp;timer, med en variasjon i lysstyrke på 0,8 størrelsesklasser. Denne store variasjonen antyder en avlang form.

Asteroiden er oppkalt etter oppdageren Ferdinand Magellan.

## Referanser




## Eksterne lenker

*
Ryan Higa

**Ryan Higa** (også kjent under YouTube-brukernavnet **Nigahiga**, født 6. juni 1990) er en amerikansk-japansk YouTube-kjendis og skuespiller. Per mai 2018 har Youtube-kanalen hans 20 000 000 følgere.. Han har asiatiske gener, men er født i Hilo, Hawaii. Tilsammen har videoene hans blitt sett 2.7 milliarder ganger og den mest populære videoen «Nice Guys» har blitt sett 65 millioner ganger.

Higa var også dommer på The Internet Icon i 2012 med Christine Lakin, og i andre sesong sammen med Lakin og Timothy DeLaGhetto.

## Referanser


## Eksterne lenker
* 
* 
*
En plats i solen

***En plats i solen*** er Kents niende album, utgitt 30. juni 2010. Albumet er produsert av Kent med Stefan Boman og Joshua.

## Sporliste
# «Glasäpplen» (4.48)
# «Ismael» (4.25)
# «Skisser för sommaren» (4.14)
# «Ärlighet respekt kärlek» (4.28)
# «Varje gång du möter min blick» (4.27)
# «Ensam lång väg hem» (4.11)
# «Team building» (3.58)
# «Gamla Ullevi» (3.38)
# «Minimalen» (4.21)
# «Passagerare» (4.18)

Alle tekstene og musikken er laget av Joakim Berg utenom 1, 2, 4, 7, 8, 9 som er laget av Joakim Berg (tekst og musikk) og Martin Sköld (musikk).

## Personell
*Joakim Berg: Vokal og gitar 
*Martin Sköld: Bass og keyboard 
*Sami Sirviö: Gitar og keyboard 
*Markus Mustonen: Trommer, Piano og kor

## Referanser


## Eksterne lenker
* 
* http://kent.nu/diskografi/
* http://arkiv.nrk.no/lydverket/popsyndere-i-sommersol/
Songwriters Hall of Fame

**Songwriters Hall of Fame** ble grunnlagt  i 1969 som en liste over fortjentsfulle tekstforfattere av tekstforfatteren Johnny Mercer og musikkforlegger Abe Olman!og Howie Richmond.  Deter tilknyttet et galleri til listen, som finnes i  Grammy Museum i Los Angeles. Utoverlisten utdeler det også særlige priser.

## Johnny Mercer Award
* 1980 – Frank Sinatra
* 1981 – Yip Harburg
* 1982 – Harold Arlen
* 1983 – Sammy Cahn
* 1985 – Alan Jay Lerner
* 1986 – Mitchell Parish
* 1987 – Jerry Herman
* 1990 – Jerry Bock & Sheldon Harnick
* 1991 – Betty Comden & Adolph Green
* 1992 – Burton Lane
* 1993 – Jule Styne
* 1994 – Irving Caesar
* 1995 – Cy Coleman
* 1996 – Burt Bacharach & Hal David
* 1997 – Alan Bergman & Marilyn Bergman
* 1998 – Paul Simon
* 1999 – Stephen Sondheim
* 2000 – Jerry Leiber & Mike Stoller
* 2001 – Billy Joel
* 2002 – Michael Jackson
* 2003 – Jimmy Webb
* 2004 – Stevie Wonder
* 2005 – Smokey Robinson
* 2006 –Kris Kristofferson
* 2007 – Dolly Parton
* 2008 – Paul Anka
* 2009 – Holland-Dozier-Holland
* 2010 – Phil Collins
* 2011 – Barry Mann & Cynthia Weil

## Hal David Starlight Award
* 2004 – Rob Thomas
* 2005 – Alicia Keys
* 2006 – John Mayer
* 2007 – John Legend
* 2008 – John Rzeznik
* 2009 – Jason Mraz
* 2010 – Taylor Swift
* 2011 – Drake

## Sammy Cahn lifetime achievement award
* 1980 – Ethel Merman
* 1981 – Tony Bennett
* 1982 – Dinah Shore
* 1983 – Willie Nelson
* 1984 – Benny Goodman
* 1985 – John Hammond
* 1987 – Jerry Wexler
* 1988 – Dick Clark
* 1989 – Quincy Jones
* 1990 – B.B. King
* 1991 – Gene Autry
* 1992 – Nat King Cole
* 1993 – Ray Charles
* 1994 – Lena Horne
* 1995 – Steve Lawrence & Eydie Gormé
* 1996 – Frankie Laine
* 1997 – Vic Damone
* 1998 – Berry Gordy
* 1999 – Kenny Rogers
* 2000 – Neil Diamond
* 2001 – Gloria & Emilio Estefan
* 2002 – Stevie Wonder
* 2003 – Patti LaBelle
* 2004 – Neil Sedaka
* 2005 – Les Paul
* 2006 – Peter, Paul & Mary
* 2012 – Bette Midler

## Referanser


## Eksterne lenker
*
Rory Storm

**Rory Storm** (født som **Alan Caldwell** 21. september 1938 i Liverpool, død 28. september 1972 i Liverpool) var en britisk sanger og musiker. Storm var sanger og leder av bandet «Rory Storm and The Hurricanes», et band som sammen med Cass and the Cassanovas og etter hvert The Beatles var dominerende i Liverpool og Hamburg i slutten av 1950-tallet og begynnelsen av 1960-tallet. Bandet er mest kjent fordi trommeslageren var en viss Richard Starkey. Han ble med til august 1962, da han ble vervet av The Beatles, noe Storm tok med ro.

I motsetning til The Beatles og Gerry and the Pacemakers, ble det aldri noen platekontrakt på Rory Storm and The Hurricanes. Etter hvert sluttet han i bandet og flyttet hjem til Liverpool. Den 27. september 1972 pådro Storm seg av lungebetennelse og tok ved en feiltakelse en overdose med sovepiller. Neste dag ble han og moren funnet døde, sannsynligvis etter at moren hadde tatt sitt eget liv da hun fant sønnen død.

## Referanser


## Eksterne lenker
* 
*
Phoronix

**Phoronix** er en teknologisk internettside som behandler utviklingen av Linuxkjernen, gjennomgang av produkter, intervjuer og nyheter om fri og åpen kildekode ved å overvåke Linux kernel mailing list.

Phoronix ble opprettet 5. juni 2004 av Michael Larabel, som er dens nåværende eier og redaktør.

## Eksterne lenker
*
Halfdan Lehmann

**Halfdan Lehmann** (født 26. juni 1825, død 1908) var en norsk embetsmann og statsråd. Han var statssekretær fra 18. oktober 1879 til 1. februar 1906. Han leda Kirke- og undervisningsdepartementet («tilforordna sjef») fra 16. til 26. september 1881 og var konstituert statsråd i Marinedepartementet fra 21. mars til 3. mai 1884 og i Kirke- og undervisningsdepartementet fra 29. mars til 3. april samme år.

Lehmann blei cand.jur. i 1851 og fikk samme år stilling som kopist i Kirkedepartementet. Han fikk etter hvert høyere stillinger og blei ekspedisjonssekretær i 1858. I september 1874 blei han utnevnt til borgermester i Christianssand. Høsten 1879 var han så tilbake i departementet, nå som statssekretær, et embete han hadde fram til 1906, med unntak av korte perioder som fungerende statsråd.

I 1854 var Lehmann formann i Det norske Studentersamfund. I 1866 blei han utnevnt til ridder av St. Olavs Orden, og forfremmet til kommandør av 1. klasse den 21. januar 1889.

## Referanser




## Kilder
* Øivind Østang: *Det norske statsråd 1814–1945*, Statsministerens kontor 1996, ISBN 8299384001
* Wilhelm Swalin: *Konungens norska och svenska statsråd 1809–1814–1881 – biografiska data*, Stockholm 1881, side 61
* Tor Erling Staff (redaktør): *Den frie talerstol – 1813–1963 – Det norske Studentersamfund 150 år*, Oslo 1963, side 138

## Eksterne lenker
*
Cæsar Læsar Boeck

:*Mente du [[Cæsar Peter Møller Boeck]], født i 1845 (norsk lege og professor ved Rikshospitalet)?*

**Cæsar Læsar Boeck** (født 13. mai 1766, død 16. januar 1832) var en dansk-norsk offiser, kjøpmann og stortingsmann fra Fredericia i Danmark. Han var far til Carl Wilhelm Boeck og Christian Boeck.

Boeck var løytnant i artilleriet, og ble senere kaptein. Han åpnet grossistforretning i Kragerø, før han ble overførster ved Kongsberg sølvverk. Senere var han kjøpmann i Christiania.

Boeck var stortingsrepresentant for Kragerø og Risør i 1818, 1824 og 1830. I 1818 var han med i 23 komiteer, formann i tre av dem og sekretær i to. Samme år var han medlem av stortingsdeputasjonen som tok del i kongekroningen i Stockholm. Seks år senere var han med i komiteen om militærvesen, om berg- og skogvesen og om kjøpstadskatten. På sitt siste storting, 1830, var han med i komiteen om næringsveiene og kjøpstadskatten.

Boeck døde i Christiania.

## Referanser


## Kilder
*  
* 

## Eksterne lenker
*
Grammymuseet

** Grammymuseet (GRAMMY Museum)** er et interaktivt museum tilegnet historien til vinnere av Grammyprisen. Museueet søker å inspirere besøkende til å lære mer om musikalske sjangere og historien ved hjelp av interaktive dataskjermer, video og individuelle plasser som den besøkende kan bruke. Museet har også en rik samling av historisk musikk, gjenstander, inklusive kostymer og instrumenter fra vinnere av Grammyprisen, slike som håndskrevne tekster, plater og audio/video opptak.

## Historie
Grammy Museum ligger i sentrum av Los Angeles, Det ble åpnet i desember 2008 som samnenfalt med Grammyprisens 50-årsjubileum. Museet er på fire etasjer, omfatter historisk musikk, gjenstander, plasser hvor den besøkene kan benytte interaktive instrumenter og avspillinger, samt et teater med plass til 200 tilhørere, "Clive Davis Theater".

Siden åpningen har Grammymuseet presentert godt over 300 programmer og har inspirert tusener av elever ved de lokale skoler.

## Referanser
Copa América 1953

**Copa América 1953** eller **Campeonato Sudamericano de Fútbol 1953** (portugisisk: *Campeonato Sul-Americano de Futebol de 1953*) var den 22. utgaven av Copa América, det søramerikanske mesterskapet i fotball. Det blei organisert av CONMEBOL og arrangert i Lima, Peru, fra 22. februar til 1. april 1953. 

## Deltakerland

*
* 
* 
* 

* 
* (arrangør)
*

## Eksterne lenker
* Copa América 1953 i rsssf.com
Be-Bop-a-Lula

«**Be-Bop-A-Lula**» er en rock and roll-sang skrevet og først innspilt av Gene Vincent and His Blue Caps. Musikkmagasinet *[[Rolling Stone]]* rangerte songen på 102.-plass over de 500 største sangane gjennom tidene. Sangen er kreditert til Gene Vincent og mangaren hans Bill «Sheriff Tex» Davis. 

Sangen kom til i 1955 da Vincent kom seg etter ei motorsykkelulykke.  Frasen, eller lignende uttrykk, ble mye benyttet i jazz-miljøer i 1940-åra, og ga navn til en jazz-stil som het bebop.

Tilig i 1956 spilte Gene Vincent inn sangen på et radioshow i Norfolk Virginia, og sendte en demoutgave til Capitol Records. Capitol inviterte Gene Vincent til å spele inn sangen i Nashville den 4. mai 1956. Bandet bestod av Cliff Gallup (sologitar), «Wee» Willie Williams (rytmegitar), «Jumpin'» Jack Neal (kontrabass) og Dickie «Be Bop» Harrell (trommer). 

Sangen ble gitt ut i juni 1956 på Capitol Records og solgte raskt i mange eksemplarer. I april 1957 rapporterte plateselskapet at det var solgt over 2 millioner eksemplarer av singelen. Sangen nådde 7.-plass på Billboard-lista. 

Mange andre artister har spelt sangen, som har vært en rocke-standrard- Elvis Presley, Jerry Lee Lewis, The Beatles, Suicide, David Cassidy, The Everly Brothers, Foghat, John Lennon, Paul McCartney, Gene Summers, Carl Perkins, Raul Seixas, Demented Are Go, Stray Cats og Queen er blant band som har spilt sangen live eller i cover. Den var blant sangene som McCartney spilte for Lennon for å bli med i bandet som skulle bli The Beatles.

## Referanser


## Eksterne lenker
* Teksten til Be-Bop-A-Lula
Brian Cassar

**Brian Cassar** (1936–2022) var en britisk sanger og gitarist. Han er mest kjent for å ha vært en tidlig merseybeat-artist som rivaliserte med The Beatles og Gerry & The Pacemakers. Han var delvis med på å få The Beatles til å bytte navn til nettopp The Beatles etter å ha foreslått «Long John and the Silver Beetles».

Enda han var fra Newcastle, kom Casser raskt til Liverpool som del av handelsflåten. Der dannet han bandet **Cass & the Cassanovas**, som ble populære i byen. Bandet spilte på et stort register av sanger fra latino til rock'n'roll.

Etterhvert byttet han til gruppen  **Casey Jones & the Engineers**, med ham selv som Casey Jones. Dette var et av de første bandene til Eric Clapton. Etter hvert skiftet bandet navn til **Casey Jones & the Governors**, som hadde stor suksess i Vest-Tyskland i tidlig til midten av 1960-tallet.

## Referanser


## Eksterne lenker
*
Twist and Shout (album)

***Twist and Shout*** er The Beatles' andre LP-utgivelse i Canada og deres fjerde i Nord-Amerika. Albumet er for det meste sanger fra albumet «Please Please Me». Sangene  «I Saw Her Standing There» og «Misery» (begge Lennon-McCartney) er utelatt, og i stedet er singlene «From Me to You» og «She Loves You» inkludert. De to førstnevnte låtene er senere tatt med på albumet «The Beatles' Long Tall Sally».

## Sporliste
### Side en
#«Anna (Go To Him)» (Arthur Alexander)
#«Chains» (Gerry Goffin-Carole King)
#«Boys» (Luther Dixon-Wes Farrell)
#«Ask Me Why» (Lennon-McCartney)
#«Please Please Me» (Lennon-McCartney)
#«Love Me Do» (Lennon-McCartney)
#«From Me to You» (Lennon-McCartney)
### Side 2
#«P.S. I Love You» (Lennon-McCartney)
#«Baby It's You» (Mack David-Barney Williams-Burt Bacharach)
#«Do You Want to Know a Secret» (Lennon-McCartney)
#«A Taste of Honey» (Bobby Scott-Ric Marlow)
#«There's a Place» (Lennon-McCartney)
#«Twist and Shout» (Phil Medley-Bert Russell)
#«She Loves You» (Lennon-McCartney)

## Personell
* John Lennon – vokal, elektrisk gitar, akustisk gitar, munnspill, klapping 
* Paul McCartney – vokal, bass, klapping
* George Harrison – vokal, elektrisk gitar, akustisk gitar, klapping 
* Ringo Starr – trommer, tamburin, maracas, klapping, hovedvokal på «Boys»

### Andre medvirkende
* George Martin –  celesta på «Baby It's You»
* Andy White – trommer på «Love Me Do» og «P.S. I Love You»
The Beatles’ Long Tall Sally

***The Beatles' Long Tall Sally*** er The Beatles' tredje LP-utgivelse i Canada og deres sjette i Nord-Amerika. Dette ble Beatles' siste eksklusive utgivelse i Canada.

Albumet er en oppsamling av sanger ikke utgitt i Canada. To sanger fra  «Please Please Me»,  «I Saw Her Standing There» og «Misery» (begge Lennon-McCartney) er inkludert. Ellers har albumet fire sanger som også var med på «Beatlemania! With The Beatles»: «You Really Got a Hold on Me», «Devil in Her Heart», Please Mister Postman" og «Roll Over Beethoven». I tillegg er fire sanger og tittelen på albumet hentet fra EP-en Long Tall Sally.

## Sporliste
Alle sanger skrevet av Lennon–McCartney, dersom ikke annet er oppgitt.

### Side en
# «I Want to Hold Your Hand» – 2:24
# «I Saw Her Standing There» – 2:50
# «You Really Got a Hold on Me» (Smokey Robinson) – 3:00
# «Devil in Her Heart» (Richard P. Drapkin) – 2:28
# «Roll Over Beethoven» (Chuck Berry) – 2:46
# «Misery» – 1:48

### Side to
# «Long Tall Sally» (Enotris Johnson, Richard Penniman, Robert Blackwell) – 2:03
# «I Call Your Name» – 2:10
# «Please Mister Postman» (Robert Bateman, Georgia Dobbins, William Garrett, Fred Gorman, Brian Holland) – 2:37
# «This Boy» – 2:10
# «I'll Get You» – 2:04
# «You Can't Do That» – 2:34

## Personell
* John Lennon – vokal, elektrisk gitar, akustisk gitar, munnspill
* Paul McCartney – vokal, bass
* George Harrison – vokal, elektrisk gitar, akustisk gitar
* Ringo Starr – trommer, tamburin, maracas

## Eksterne lenker
*
PowerTOP

**PowerTOP** er et dataprogram som måler, forklarer og minimaliserer en datamaskins elektriske forbruk. Det ble lansert av Intel i 2007 under lisensen GNU General Public License versjon 2, for Intel, AMD, ARM og UltraSPARC mikroprosessorer.

PowerTOP analuyserer programmer, utstyrsdrivere og operativsystemkjernen på en datamaskin med Linux eller Solaris og estimerer dens forbruk av elektrisitet. Dette er viktig for brukere av bærbare datamaskiner og i datasentre, hvor kostnadene til elektrisitet og avkjøling er en stor kostnad.
## Eksterne lenker
*
Long Tall Sally (EP)

***Long Tall Sally*** er en EP av The Beatles. Det er den første EP-en som The Beatles ga ut som utelukkende består av sanger som ikke tidligere ble gitt ut i Storbritannia. De to sangene fra førstesiden var imidlertid allerede utgitt i USA på «The Beatles' Second Album», mens de to andre ble gitt ut kort tid etter på «Something New». Bare «I Call Your Name» er en original Beatles-låt, mens de tre andre er covere. 

Samtlige fire sanger ble senere gitt ut på CD-ene Past Masters i 1988.

## Sporliste
### Side en
#«Long Tall Sally» (Enotris Johnson, Richard Penniman, and Robert Blackwell)
#«I Call Your Name» (Lennon/McCartney)

### Side to
#«Slow Down» (Larry Williams)
#«Matchbox» (Carl Perkins)

## Kilder
*Long Tall Sally (EP)
Marie Kondo

**Marie Kondo** (japansk: 近藤 麻 理 恵  *Kondo Marie*; født 1984 i Tokyo) er en japansk rydde- og organiseringskonsulent.  Hun har skrevet flere bøker om rydding og organisering, som har solgt mer enn 8,4 millioner eksemplarer til sammen og har blitt oversatt fra japansk til mer enn 40 språk.

Da hun var 18 år gammel fikk hun en deltidsjobb som miko (ung kvinnelig hjelper) ved et shinto-tempel. På universitetet Tōkyō Joshi Daigaku (offisielt engelsk navn: *Tokyo Woman’s Christian University*) studerte hun sosiologi og skrev sin avhandling om rydding. Da hun var 19 år gammel fikk hun tilbud fra venner om å rydde for dem mot betaling. Hennes ryddemetode er kjent som «konmari-metoden».

Hun sertifiserer ryddekonsulenter i 23 land, fra Europa og Nord- og Sør-Amerika til Australia og Midt-Østen.

## Æresbevisninger
Hun ble oppført som en av verdens 100 mest innflytelsesrike personer av *[[Time Magazine]]* i 2015.

## Se også
* Danshari, en ryddemetode utvillet av Hideko Yamashita et par år før konmari

## Referanser


## Eksterne lenker
* 
* 
*
Elizabeth (New Jersey)

**Elizabeth** er en by og fylkessete i Union County i delstaten New Jersey i USA. Ifølge folketellingen i 2010 hadde byen et befolkningstall på 124 969 innbyggere. Dette var en økning på 3,7% siden folketellingen i 2000 da befolkningen var på 120 568 innbyggere. Innbyggertallet ved folketellingen i 2010 viser at Elizabeth er den største byen i Union County og den fjerde største i New Jersey. I 2008 ble Elizabeth kåret som en av "America's 50 Greenest Cities" av magasinet *[[Popular Science]]*, som den eneste byen fra New Jersey.

Deler av Newark Liberty internasjonale lufthavn ligger i Elizabeth.

## Vennskapsbyer
* , Ribera
* , Kitami

## Referanser


## Eksterne lenker
* 
* Elizabeth Public Schools
* Tri-County Red Cross in Elizabeth 90 years
* Crescent Shipyards
* Trinitas Hospital website
* Elizabeth Public Library website
High Point (Nord-Carolina)

**High Point** er en by i fylkene Guilford, Davidson, Randolph og Forsyth County i delstaten Nord-Carolina i USA. Ifølge folketellingen i 2010 hadde byen et befolkningstall på 104 371 innbyggere.Estimat 2013 i 2014 ble befolkningen estimert til å være på 108 629	innbyggere. High Point er dermed den niende største byen i Nord-Carolina etter befolkningstall. Byen er hovedsakelig lokalisert i Guilford County, men deler av byens territorium strekker seg også ut i Davidson, Randolph og Forsyth County. High Point er den eneste byen i Nord-Carolina som strekker seg ut i fire fylker.

High Point er lokalisert på koordinatene 35.970556 breddegrader og -79.9975 lengdegrader.

## Referanser


## Eksterne lenker
* 
*  Innbyggertall 2010 - 2019 – United States Census Bureau
* High Point Chamber of Commerce
* High Point Convention and Visitors Bureau
Clinton (Iowa)

**Clinton** er en by og fylkessete i Clinton County i delstaten Iowa i USA. Ifølge folketellingen i 2010 hadde byen 26&nbsp;885 innbyggere. Dette gjorde byen til den attende største byen i Iowa. I 2014 ble det estimert at befolkningen hadde sunket med 2,4% til 26&nbsp;246 innbyggere. Clinton sammen med byen DeWitt (som også er lokalisert i Clinton County) er oppkalt etter den sjette guvernøren i delstaten New York DeWitt Clinton.

Byen er lokalisert på koordinatene 41.846944 breddegrader og -90.207222 lengdegrader og er den byen i Iowa som ligger lengst øst. Clinton ligger ved den vestlige elvebredden til Mississippi.

## Referanser


## Eksterne lenker
* 
* City Data
RS 139 «Uni Oslofjord»

**RS «Uni Oslofjord»** er en redningsskøyte fra 2006. Skøyta tilhører Simradklassen; den har en besetning på 3-4 personer og er stasjonert på Lysaker i Oslo, der den bemannes av frivillige fra Redningsselskapets Sjøredningskorps Oslo.

Den ble finansiert med hjelp fra Stiftelsen UNI og Redningsselskapet.

## Se også

* Redningsselskapets redningsskøyter

## Eksterne lenker
* RS 139 Uni Oslofjord fra Redningsselskapet
Mesa (datagrafikk)

**Mesa**, også kalt **Mesa3D** og **The Mesa 3D Graphics Library**, er en fri og åpen samling biblioteker for datagrafikk. Bibliotekene  implementerer rendering og maskinvare-akselrerte APIer relatert til maskinvareakselrert 3D rendering, 3D-grafikk og bruk av GPU til generelle formål, den mest prominente er OpenGL. Mesa har også de fleste tilgjengelige frie og åpne grafikkdrivere.

Mesa er skrevet i C, C++ og assembler.

Mesa ble lansert i august 1993; siste versjon er 24.1.5 som ble lansert 31. juli 2024.
## Referanser


## Eksterne lenker
*
DeWitt (Iowa)

**DeWitt** er en by i Clinton County i delstaten Iowa i USA. Ifølge folketellingen i 2010 hadde byen et befolkningstall på 5322 innbyggere. Dette var en 5,4 % økning siden folketellingen i 2000, noe som gjør DeWitt til den raskest voksende byen i Clinton County. I 2014 ble det estimert at befolkningstallet hadde sunket med 1,3 % til 5253 innbyggere.

Når byen ble grunnlagt fikk den navnet Vandenburg. Navnet ble senere endret til det nåværende navnet til ære for den sjette guvernøren i delstaten New York DeWitt Clinton.

DeWitt er lokalisert på koordinatene 41.822778 breddegrader og -90.542778 lengdegrader.

## Referanser


## Eksterne lenker
*
Dal skole (Frogn)

**Dal skole** er en barneskole i Frogn kommune, beliggende innerst på Nesoddlandet. Skolen ligger landlig til, uten direkte tilknytning til noe tettsted.
 
Dal har skole for elever fra 1. – 7. trinn, samt en to-avdelings barnehage for barn fra ett til seks år.

## Referanser


## Eksterne lenker
* Dal skoles nettsider
Slaget ved Palo Alto

**Slaget ved Palo Alto** var det første store slaget under den meksikansk-amerikanske krigen. Slaget ble utkjempet den 8. mai 1846 på omstridt land, 8 km fra dagens Brownsville i Texas. En underlegen amerikansk styrke på 2&nbsp;300 mann, ledet av Zachary Taylor, slo en meksikansk styrke på 3&nbsp;700 mann, ledet av Mariano Arista. 6 amerikanere ble drept eller savnet, og 48 ble såret, mens 128 meksikanere ble drept eller savnet, og 129 ble såret.

## Referanser


## Eksterne lenker
*
Margarethe Danzi

**Maria Margarethe Danzi-Marchand** (1768–1800) var en tysk sopran og komponist.

## Liv og karrière
Margarethes far, Theobald Hilarius Marchand, var den første leder av *[[Nationaltheater Mannheim]]*. Moren, Magdalena Brochard, var teaterskuespiller, ballettdanser og engasjert som subrette i mannens teatergruppe.

Margarethe Danzi fikk undervisning i München av sin framtidige svigerinne, Franziska Lebrun, fra 1778 til 1782, og fra 1782 til 1784 av Leopold Mozart i Salzburg. Hun gjorde seg tidlig bemerket som sanger og klavervirtuos, først i biroller, senere med debut som hoffsanger ved *Münchner Hoftheater* (Cuvilliés-Theater) 26. april 1786. Året etter, bare tolv år gammel, debuterte hun ved *Mannheimer Hoftheater* i tittelrollen «Der Edelknabe» av Johann Jakob Engel.

I 1790 giftet hun seg med komponisten og kapellmesteren Franz Danzi, og foretok sammen med ham større turneer som primadonna ved  teatertrupp. Fra 1796 ble hun en feiret primadonna ved Münchner Hoftheater.

Hun døde bare 32 år gammel som følge av en lungesykdom.

Som kontrast til den strålende karrièren som operasanger, vakte Danzis komposisjoner liten interesse i hennes egen levetid, hun fikk knapt noen forlegger til å utgi sine verk og det meste er gitt ut i ettertid. Denne skjebnen delte hun med svigerinnen Franziska Lebrun.

## Referanser


## Litteratur
* Ludwig Eisenberg: *Großes biographisches Lexikon der Deutschen Bühne im XIX. Jahrhundert*. Verlag Paul List, Leipzig 1903, s. 175 f., (skanning).
* 

## Eksterne lenker
* 
*
Hefty

**Hefty** er et varemerke for husholdningsprodukter slik som avfallsposer og avfallsbøtter, éngangsservise, fryseposer, styrofoambeholdere og plastbokser.

Hefty var opprinnelig et Mobil-produkt, men har vært eiet av Reynolds Consumer Products, Inc. siden 2010.

## Eksterne lenker
*
Apalängen

**Apalängen** er en bydel i Mariehamn på Åland. Den grenser til bydelene Kasberget, Klinten og Västra Klinten. I nord og vest ligger kommunen Jomala. Apalängen hadde 72 innbyggere i 2014. I 1990 bodde det seks personer i bydelen.

## Referanser
Backeberg

**Backeberg** er en bydel i Mariehamn på Åland. Den grenser til bydelene Hindersböle, Nabben, Strandnäs og Johannebo. I øst ligger kommunen Jomala. Backeberg hadde 702 innbyggere i 2014.

Backebergs idrettsplass, med baner for fotball og strandvolleyball, ligger i bydelen.
St. Mårtens kapell, ved arkitekt Stig Svahnström, byggeår 1969, finnes i Backeberg.

## Referanser
Dalberg

**Dalberg** er en bydel i Mariehamn på Åland. Bydelen grenser til Rossen, Vreten, Storängen og Främmanberg. Dalberg hadde 357 innbyggere i 2014.

I bydelen ligger Ålands lyceum, Övernäs skola, Ålands yrkesskola, Ålands sjömansskola og Mariehamns idrottsgård. Badhusberget med Mariehams vanntårn ligger også i bydelen. Dalberg ligger ut mot Svibyviken og Västerhamn. Museumsfartøyet »Pommern» ligger fortøyd her, like ved Ålands sjöfartsmusem. 

St. Görans kirke, tegnet av arkitekten Lars Sonck, ligger på hovedgaten Esplanaden i bydelen. Kirken sto ferdig i 1927, mens menighetshuset av samme arkitekt ble bygd i 1930. Bydelen har flere andre arkitektonisk og kulturhistorisk verdifulle bygninger. Blant disse er Ålands lyceum av arkitekt Jac Ahrenberg (reist 1903), Åländska segelsällskapets klubbhus av Lars Sonck fikk sin nåværende plassering i 1922 og Svenska konsulatet, bygd 1953 og tegnet av arkitekt Sigurd Curman. En del bolighus i tre av byggmester Hilda Hongell finnes også i bydelen.

## Referanser
Dalbo (Mariehamn)

**Dalbo** er en bydel i Mariehamn på Åland. Den grenser til bydelene Norrböle, Johannebo, Strandnäs, Klinten, Sjukhuset og Kasberget. I nord ligger kommunen Jomala. Dalbo hadde 430 innbyggere i 2014. I 1990 var folketallet 25.

## Referanser
Espholm

**Espholm** er en bydel i Mariehamn på Åland. Den grenser til bydelene Ytternäs og bygdene Styrsö og Svinö i Mariehamn og til nabokommunen Lemland. Espholm hadde 25 innbyggere i 2014.

Espholm naturreservat ble etablert i 1987.

## Referanser
Slaget ved Monterrey

**Slaget ved Monterrey** var et slag under den meksikansk-amerikanske krigen. Monterrey i Mexico ble ansett som uinntagelig, men en undertallig amerikansk styrke på 6&nbsp;220 mann, ledet av Zachary Taylor, påførte det meksikanske forsvaret på 7&nbsp;303 mann, ledet av Pedro de Ampudia, så store tap at meksikanerne ble tvunget til retrett etter tre dagers beleiring fra 21. til 24. september 1846. Taylor godtok en våpenhvile fremfor å presse meksikanerne til kapitulasjon.

## Referanser
Liste over bydeler i Mariehamn

Byen **[[Mariehamn]]**, hovedstaden på Åland, er inndelt i bydeler:

* Apalängen
* Backeberg
* Dalberg
*Dalbo
* Espholm
* Främmanberg
* Hindersböle
* Johannebo
* Kasberget
* Klinten
* Kvarnberg
* Lotsberget
* Nabben
* Norrböle
* Nyängen
* Rossen
* Sjukhuset
* Storgärdan
* Storängen
* Strandnäs
* Sveden
* Vreten
* Västernäs
* Västra Klinten
* Västra Ytternäs
* Ytternäs
* Österbacka
* Östernäs

I tillegg kommer ei øy og en del av ei øy lengst sør i kommunen:
* Styrsö
* Svinö

## Referanser


## Eksterne lenker
* Mariehamns stad. Kart over bydelene
Främmanberg

**Främmanberg** er en bydel i Mariehamn på Åland. Bydelen ligger ut mot Västerhamn. Den grenser til bydelene Dalberg, Kvarnberg, Sveden og Lotsberget. Främmanberg hadde 552 innbyggere i 2014.

Havnen for fergetrafikken til Sverige og Finland ligger i Främmanberg. Bydelen har arkitektonisk og kulturhistorisk verdifulle bygninger i form av loshuset fra 1860, Rådhuset, bygd i 1876 ved arkitekt C.J. von Heideken, Tullpackhuset fra 1897 av arkitekt Lars Sonck og Navigationsskolan, reist i 1939 og tegnet av arkitekt Lars Sonck. En del bolighus i tre av byggmester Hilda Hongell finnes også i bydelen.

## Referanser
Hindersböle

**Hindersböle** er en bydel i Mariehamn på Åland. Den grenser til bydelene Norrböle, Österbacka, Backeberg og Johannebo. I vest ligger kommunen Jomala. Hindersböle hadde 483 innbyggere i 2014.

Fram til 1961 var Hindersböle en del av Jomala kommune.

## Referanser
Johannebo

**Johannebo** er en bydel i Mariehamn på Åland. Den grenser til bydelene Norrböle, Hindersböle, Backeberg, Strandnäs og Dalbo. Johannebo hadde 855 innbyggere i 2014. I 1990 var folketallet 668.

Bydelen har eksempler på arkitektonisk og kulturhistorisk verdifulle bolighus fra 1920- og 1930-tallet, samt fra 1950-tallet, dessuten også Edos verkstad fra 1930-tallet.

## Referanser
Kasberget

**Kasberget** er en bydel i Mariehamn på Åland. Den grenser til bydelene Dalbo, Sjukhuset og Apalängen. I nord ligger kommunen Jomala. I Kasberget finnes det et naturreservat. Kasberget hadde 175 innbyggere i 2014.

## Referanser
Klinten (Mariehamn)

**Klinten** er en bydel i Mariehamn på Åland. Den grenser til bydelene Dalbo, Strandnäs, Nyängen, Vreten, Rossen, Västra Klinten, Apalängen, Kasberget og Sjukhuset. Klinten hadde 481 innbyggere i 2014.

## Referanser
Nabben

**Nabben** er et rekreasjonsområde i Mariehamn på Åland. Det grenser til bydelene Backeberg, Strandnäs og Nyängen. I øst ligger kommunen Jomala. Nabben ligger innerst i Slemmern i Österhamn og har småbåthavn. Det er langgrunt og gode bademuligheter ved sandstranden. Det finnes bane for strandvolleyball, lekeplass og stupeflåte. Ved stranden finnes det også fotballbane.

## Referanser
Virgin Rail Group

**Virgin Rail Group** er et britisk jernbaneselskap stiftet av Virgin Group for å gi anbud på kjøring av persontog på jernbanen i Storbritannia etter privatiseringen av British Rail. Selskapet vant to av anbudskonkurransene – InterCity CrossCountry og InterCity West Coast – og banene Virgin CrossCountry og Virgin West Coast begynte å kjøre i henholdsvis januar og mars 1997. Begge kontraktene var for 15 år.

I oktober 1998 solgte Virgin Group 49 prosent av aksjene i selskapet til Stagecoach.

## Se også
* Virgin Trains

## Eksterne lenker
*
Nyängen

**Nyängen** er en bydel i Mariehamn på Åland. Den grenser til bydelene Strandnäs, Nabben, Storängen, Vreten og Klinten. Bydelen ligger ut mot Slemmern i Österhamn. I bydelen ligger  Sjökvarteret, svømmehallen Mariebad. Mariehamns gravsted med Begravningskapellet tegnet av arkitekten Lars Sonck og reist i 1940 ligger også i bydelen.

Nyängen hadde 565 innbyggere i 2014.

## Referanser
Rossen

**Rossen** er en bydel i Mariehamn på Åland. Den grenser til bydelene Klinten, Vreten, Dalberg og Västra Klinten. Bydelen ligger ut mot Svibyviken på Västerhamn. Rossen hadde to innbyggere i 2014.

Bydelens navn stammer fra et medlem av slekten Ross.

## Referanser
Sjukhuset

**Sjukhuset** er en bydel i Mariehamn på Åland. Den grenser til bydelene Dalbo, Klinten og Kasberget. Ålands centralsjukhus og Ålands hälso- och sjukvård ligger i bydelen. Bydelen Sjukhuset hadde 15 innbyggere i 2014.

Bydelen har arkitektonisk og kulturhistorisk verdifulle bygninger i form av sanatoriebygningen (reist 1951), personalbygningen (reist 1953) og legevillaer (reist 1953), alle ved arkitekt Reino Koivula.

## Referanser
Kvarnberg

**Kvarnberg** er en bydel i Mariehamn på Åland. Den grenser til bydelene Storängen, Storgärdan, Sveden og Främmanberg. Bydelen ligger ut mot Österhamn.

Mariehamns stadshus og Ålands museum finnes i Kvarnberg. Stadshuset, tegnet av arkitekt Lars Sonck er fra 1939. En del bolighus i tre av byggmester Hilda Hongell finnes også i bydelen. Mariehamns eldste bevarte bygning, Övernässtugan. Like ved ligger Köpmannamuseet. Kvarnberg hadde 623 innbyggere i 2014.

Parkene Tullarns äng og Lilla holmen ligger i bydelen.

## Referanser
Lotsberget

**Lotsberget** er en bydel i Mariehamn på Åland. Den grenser til bydelene Sveden, Västra Ytternäs, og Främmanberg. Bydelen ligger ut mot Västerhamn. Lotsberget hadde 339 innbyggere i 2014.

Bydelen har arkitektonisk og kulturhistorisk verdifulle bygninger tilknyttet Sjöbevakningen fra tiden Finland lå under Russland. Avløpsanlegget Lotsbroverket igger i bydelen. I Lotsberget finnes det også et naturreservat.

## Referanser
Storgärdan

**Storgärdan** er en bydel i Mariehamn på Åland. Den grenser til bydelene Kvarnberg, Sveden og Östernäs. Bydelen ligger ut mot Österhamn. Storgärdan hadde 127 innbyggere i 2014. Bydelen er forholdsvis ny. I 2010 bodde det én person der.

## Referanser
Storängen

**Storängen** er en bydel i Mariehamn på Åland. Den grenser til bydelene Nyängen, Kvarnberg, Dalberg og Vreten. Bydelen ligger ut mot Österhamn. Mariehamns bysentrum ligger i bydelen Storängen. Her finnes Ålands lagting og Självstyrelsegården, der Ålands landskapsregjering holder til. Storängen hadde 723 innbyggere i 2014.

En del bolighus i tre av byggmester Hilda Hongell finnes i bydelen.

## Referanser
Strandnäs

**Strandnäs** er en bydel i Mariehamn på Åland. Bydelen grenser til Backeberg, Nabben, Nyängen, Klinten, Dalbo og Johannebo. Ålands musikinstitut og Strandnäs skola ligger i Strandnäs. Ved skolen er det grusbane for fotball. Bydelen deles i to ved rundkjøringen Rökerirondellen. Strandnäs hadde 213 innbyggere i 2014.

## Referanser
Styrsö (Mariehamn)

**Styrsö** er ei bygd i Mariehamn på Åland. Den ligger helt sør i kommunen på den vestre delen av øya Styrsö. I øst grenser den til Lemland kommune. Styrsö hadde åtte innbyggere i 2014.

## Referanser
Sveden

**Sveden** er en bydel i Mariehamn på Åland. Den grenser til bydelene Kvarnberg, Storgärdan, Östernäs, Västernäs, Lotsberget og Främmanberg. Baltichallen ligger i bydelen. Sveden hadde 561 innbyggere i 2014.

## Referanser
Västernäs

**Västernäs** er en bydel i Mariehamn på Åland. Bydelen grenser til Sveden, Östernäs og Västra Ytternäs.

Bydelskirken Margaretagården og Ytternäs skola ligger i bydelen. Västernäs hadde 965 innbyggere i 2014.

## Referanser
Västra Klinten

**Västra Klinten** er en bydel i Mariehamn på Åland. Bydelen ligger ut mot Västerhamn og grenser til Apalängen, Klinten og Rossen. Västra Klinten hadde 241 innbyggere i 2014.

I Västra Klinten finnes det et naturreservat.

## Referanser
Ytternäs

**Ytternäs** er en bydel i Mariehamn på Åland. Bydelen ligger sør i Mariehamn og grenser til bydelene Östernäs, Espholm, Västra Ytternäs og Västernäs.

Ytternäs hadde 162 innbyggere i 2014. I 2002 var innbyggertallet 21.

Bydelen har noen arkitektonisk og kulturhistorisk verdifulle gårdsbygninger på Westergård. Småbåthavna Lervik ligger i Ytternäs.

## Referanser
Österbacka

**Österbacka** er en bydel i Mariehamn på Åland. Bydelen ligger nordøst i Mariehamn på grensen til nabokommunen Jomala. Den grenser ellers til bydelene Hindersböle og Norrböle. Österbacka hadde 86 innbyggere i 2014. I 2008 var innbyggertallet 15.

Ytternäs Sportfält ligger i bydelen.

## Referanser
Östernäs

**Östernäs** er en bydel i Mariehamn på Åland. Bydelen ligger ut mot Österhamn og grenser til bydelene Storgärdan, Ytternäs, Västernäs og Sveden. Östernäs hadde 1030 innbyggere i 2014.

I Österbacka finnes det et naturreservat.

## Referanser